120 
ARISTOTELIS 
non sunt, eorum lac coit: quare greges habentur 
domiti ad caseum faciendum. Quae vtramque ma¬ 
xillam integro numero dentatam habent, non coit: 
quemadmodum ne adeps quidem. Est autem et 
tenue et dulce. Tenuissimum est candidum; de¬ 
inde equae; tum tertio loco asinae: crassius bubu- 
3 lum. Frigore non coit lac; quin in serum potius 
soluitur: contra ab igni concrescit et crassescit. Raro 
prouenit lac animalibus, nisi prius conceperint: ac 
praegnantibus ingeneratur; sed tam primum quam 
vltimum inutile. Et cibis quibusdam factum est, 
Vt etiam non praegnantes aliquae lac exiguum ha¬ 
buerint. Quin etiam fuere mulieres seniores, qui¬ 
bus, cum sugerentur, prouenerit lac; et nonnullis 
quidem tanta vbertate, vt etiam infantem lactarent. 
Qui circa Oetam montem pascunt, capellarum, quae 
maris initum non admittunt, vberibus vrticas af¬ 
fricant, idque violenter, vt dolorem faciant: pri¬ 
mum igitur lac cruentum emulgent; deinde suh- 
purulentum, postremo iam lac, nihilo minus 
4 quam ex iis, quae foetae sunt. Yniuersus sexus 
masculinus tam ceterarum animantium quam ho¬ 
minis magna ex parte lacte caret. Quanquam qui¬ 
busdam hoc euenit, vt haberent: quemadmodum 
contigit in Lemno insula, vt hircus, quae bina illi 
habent vbera prope genitale, tantum lactis daret ad 
